**Pekkaniska**  on henkilönostimia, ajoneuvonostureita ja trukkeja vuokraava ja myyvä yritys ja konserni.

Historia
--------

Pekkaniskan juuret juontavat 1950-luvun loppupuolelle, jolloin Pekka Niska (k. 2021) ryhtyi yrittäjäksi ja alkoi vähitellen harjoittaa nostureiden vuokraustoimintaa. Yritys alkoi 1980-luvulla toimia omistajansa mukaisesti nimellä Pekkaniska Oy. Samalla vuosikymmenellä nostotoiminta aloitettiin myös silloisen Neuvostoliiton alueella Moskovassa, Leningradissa ja Tallinnassa. 1980-luvulla perustettiin myös Pekkaniska Oy:n nykyinen pääkonttori Vantaan Petikkoon.

Rakentaminen romahti Suomessa 1990-luvun alussa, jolloin edellisellä vuosikymmenellä aloitettu idän kauppa muodostui yrityksen kannalta erittäin tärkeäksi.  1990-luvun loppupuolella Pekkaniska Oy perusti tytäryritykset Baltiaan: Pekka Niska Eesti AS:n Viroon  ja SIA Pekkaniskan Latviaan. Vuonna 1997 Pekkaniska sai Skandinavian ensimmäisen nostoalan yritykselle myönnetyn SFS-EN ISO 9001 -sertifikaatin. Sertifikaatti kattaa koko Pekkaniska Oy:n toiminnan. 

2000-luvulle tultaessa yritys perusti Liettuaan tytäryhtiön Pekkaniska UAB:n.. Yrityksen perustaja Pekka Niska vetäytyi vuonna 2009 yrityksen toiminnasta, ja yrityksen johtoon nousi Janne Niska.  Janne Niska kuoli yllättäen helmikuussa 2014. Hän puolestaan testamenttasi Pekkaniska Oy:n osake-enemmistön yrityksen silloiselle johdolle.

Liiketoiminta
-------------

Nykyisin yrityksellä on yhteensä 15 toimipistettä ja 7 000 koneen kalusto. Suomen lisäksi Pekkaniskalla on toimintaa Ukrainassa, Venäjällä, Ruotsissa ja Baltiassa. 

Pekkaniska on myös tunnettu kuntobonuksistaan ja terveellisiin elämäntapoihin kannustavasta henkilöstöpolitiikastaan. Kuntobonukset otettiin yrityksessä käyttöön jo vuonna 1989. Nykyään yritys maksaa vuosittaisia kuntobonuksia muun muassa tupakoimattomuudesta, raittiudesta ja kuntoilusta. Lisäksi bonusta maksetaan, mikäli työntekijällä ei ole vuoden aikana ollut sairaspoissaoloja tai mikäli työntekijä lopettaa tupakanpolton.

Tunnustukset
------------

2009: Vuoden Terveysteko -tunnustuspalkinto, Terveyden edistämisen keskus ry. 

2010: Suomen paras työllistäjä, *Suomen Kuvalehti*. 

2014: Suomen kolmanneksi maineikkain yritys 

2015: Suomen kolmanneksi maineikkain yritys

Kuvia
-----

* Akkukäyttöisiä saksilavoja.Akkukäyttöisiä saksilavoja.
* Dieselkäyttöinen kuukulkija Haulotte HT23RTJO.Dieselkäyttöinen kuukulkija Haulotte HT23RTJO.
* Pekkaniskan saksilava Senaatintorilla.Pekkaniskan saksilava Senaatintorilla.
* Tela-alustaiset nosturit.Tela-alustaiset nosturit.
* Kuukulkijat keskustakirjaston työmaalla.Kuukulkijat keskustakirjaston työmaalla.

Lähteet
-------

* Pekkaniskan internet-sivusto

### Viitteet

1. 1 2  Pekkaniska Oy  2019. Taloussanomat. Viitattu 30.7.2019.
2. 1 2 3  Tietoa meistä Pekkaniska Oy, pekkaniska.com.
3. 1 2 3 4  Suomen paras työllistäjä: Pekkaniska nostaa tuottavuutta ja työhyvinvointia Suomen Kuvalehti 19.7.2010
4. ↑  Pekkaniska OÜ - Inforegister Inforegister. Viitattu 6.10.2016.
5. ↑  Pekkaniska SIA - uznemumu-registrs Lursoft. Viitattu 6.10.2016.
6. ↑  Pekkaniska LIT, UAB - Įmonių katalogas Spec lt - Įmonių katalogas. Viitattu 6.10.2016.
7. ↑  Tero Karjalainen: Näin Janne Niskan miljoonaperintö jaettiin  20.9.2014. Iltasanomat.  Arkistoitu 16.10.2016. Viitattu 6.10.2016.
8. ↑  Pekkaniska - Tietoa meistä - Kuntobonukset Pekkaniska Oy, pekkaniska.com. Viitattu 6.10.2016.
9. ↑  Eija Ahola: Vuoden Terveysteko -tunnustuspalkinto Pekkaniska Oy:lle  25.5.2010. STT.  Arkistoitu 9.10.2016. Viitattu 6.10.2016.
10. ↑  Juha-Matti Mäntylä: Suomen hyvämaineisimmat: Supercell, Kone ja… kolmatta et muuten arvaa  12.9.2014. Talouselämä.  Arkistoitu 24.9.2015. Viitattu 30.12.2015.
11. ↑  Pekka Pantsu: Kone palasi Suomen maineikkaimmaksi yritykseksi – Rovion maine romahti  13.11.2015. Yle. Viitattu 30.12.2015.